Source: http://www.epi.sk/zz/1990-268
Timestamp: 2019-07-15 22:27:59+00:00

Document:
268/1990 Zb. Vyhláška Federálneho ministerstva práce a sociálnych vecí, ktorou sa mení a dopĺňa vyhláška č. 76/19... | Aktuálne znenie
Hľadaj v 268/1990 ×
268/1990 Zb.
Vyhláška č. 268/1990 Zb.Vyhláška Federálneho ministerstva práce a sociálnych vecí, ktorou sa mení a dopĺňa vyhláška č. 76/1957 Ú. l. o prechode z pracovnej neschopnosti do invalidity (čiastočnej invalidity)
ktorou sa mení a dopĺňa vyhláška č. 76/1957 Ú. l. o prechode z pracovnej neschopnosti do invalidity (čiastočnej invalidity)
Federálne ministerstvo práce a sociálnych vecí po dohode s Ministerstvom zdravotníctva a sociálnych vecí Českej republiky a Ministerstvom zdravotníctva a sociálnych vecí Slovenskej republiky podľa § 51 ods. 4 zákona č. 54/1956 Zb. o nemocenskom poistení zamestnancov v znení zákona č. 180/1990 Zb. a podľa § 144 zákona č. 103/1964 Zb. o zabezpečení družstevných roľníkov v chorobe a o zabezpečení matky a dieťaťa v znení zákona č. 116/1967 Zb., zákona č. 103/1988 Zb. a zákona č. 180/1990 Zb. ustanovuje:
Vyhláška Ministerstva zdravotníctva, Ústrednej rady odborov a štátneho úradu sociálneho zabezpečenia č. 76/1957 Ú. l. o prechode z pracovnej neschopnosti do invalidity (čiastočnej invalidity) sa mení a dopĺňa takto:
1. V § 1 sa vypúšťajú slová „podľa zákona č. 55/1956 Zb. o sociálnom zabezpečení“.
2. V § 2 sa na konci prvej vety pripájajú tieto slová: „pokiaľ nezanikol už skôr.“; druhá veta sa vypúšťa.
3. § 4 a 5 znejú:
Zdravotný stav práceneschopného zamestnanca posudzuje na účely uznania invalidity alebo čiastočnej invalidity príslušný štátny orgán.
(1) Rozhodnutie o tom, že práceneschopný zamestnanec je invalidný alebo čiastočne invalidný, sa oznámi zamestnancovi a upovedomí sa o ňom tiež lekárska poradná komisia, ktorá dala podnet na posúdenie zamestnancovho zdravotného stavu. Pri oznámení rozhodnutia sa zamestnancovi odporučí, aby čo najskôr požiadal o priznanie invalidného (čiastočného invalidného) dôchodku so zreteľom na to, že sa mu zastaví výplata nemocenského podľa ustanovenia § 8.
(2) Ak príslušný štátny orgán dospel k záveru, že práceneschopný zamestnanec nie je invalidný ani čiastočne invalidný, oznámi svoj posudok zamestnancovi a lekárskej poradnej komisii, ktorá dala podnet na posúdenie zamestnancovho zdravotného stavu. Rozhodnutie sa v takom prípade nevydáva.“.
„(1) Proti rozhodnutiu podľa § 5 ods. 1 možno podať odvolanie, o ktorom sa rozhodne po preskúmaní zdravotného stavu práceneschopného zamestnanca.“.
5. V § 7 sa vypúšťajú slová „odboru sociálneho zabezpečenia“, „okresnej posudkovej komisie“, „orgánov štátnej zdravotníckej správy“, „odborových orgánov“ a „orgánov sociálneho zabezpečenia“.
(1) Ak bol zamestnanec uznaný za invalidného alebo čiastočne invalidného v konaní podľa § 3 až 6, vydá príslušný štátny orgán bez ohľadu na právoplatnosť rozhodnutia podľa § 5 ods. 1 rozhodnutie, ktorým sa zastavuje výplata nemocenského po uplynutí jedného mesiaca odo dňa vydania rozhodnutia o zastavení výplaty nemocenského.
(2) Ak práceneschopný zamestnanec podá odvolanie proti rozhodnutiu podľa § 5 ods. 1, ktorým bol uznaný za invalidného (čiastočne invalidného), a namieta, že nie je invalidný ani čiastočne invalidný, má také odvolanie odkladný účinok pre rozhodnutie o zastavení výplaty nemocenského. Ak odvolací orgán nevyhovie tomuto odvolaniu, zastaví sa výplata nemocenského odo dňa nasledujúceho po dni, keď rozhodnutie o odvolaní bolo vydané, nie však skôr, ako uplynie doba uvedená v odseku 1.
(3) Ak práceneschopný zemestnanec podá odvolanie proti rozhodnutiu podľa § 5 ods. 1, ktorým bol uznaný za invalidného (čiastočne invalidného), a domáha sa iného stupňa invalidity, nemá také odvolanie odkladný účinok pre rozhodnutie o zastavení výplaty nemocenského. Výplata nemocenského sa zastaví v tomto prípade po uplynutí doby uvedenej v odseku 1.
(4) Ak by sa podporná doba plynúca podľa § 15 ods. 3, prípadne odseku 4 zákona skončila skôr ako doby ustanovené v predchádzajúcich odsekoch, zastaví sa výplata nemocenského odo dňa nasledujúceho po skončení podpornej doby.“.
7. Za § 9 sa vkladá nový § 9a, ktorý znie:
Ustanovenia tejto vyhlášky platia obdobne pre družstevných roľníkov.“.

References: § 51
 § 144
 § 1
 § 2
 § 4
 § 8
 § 5
 § 7
 § 3
 § 5
 § 5
 § 5
 § 15
 § 9
 § 9